मेरा आखने दा एह् मतलब नईं जे कला-पक्ख बिल्कुल गै नजर-अन्दाज कीता जाई सकदा आ। शरीर दे बगैर आत्मा दी कल्पना गै नामुमकन ऐ, पर ए लाजमी कलापक्ख हर भाशा च, ओदे रूप-स्वातम मूजब गै बनदा ऐ। डोगरी दी सूरत ते सीरत उर्दू-हिन्दी कोला बिल्कुल बक्खरी ऐ, इस करी ए नां ‘हिन्दी पिगल’ गी अक्खीं मीटियै अंगीकार करी सकदी ऐ ते नां उर्दू- मीटर गी। एदा छन्द अपना रूप लै करदा ऐ, उसी नां हिन्दी-संस्कृत दे मीटरें कन्नें मुनेआ जाई सकदा ऐ नां उर्दू-फरसी दे गजें कन्ने।